એવું કહેવાય છે કે પાંચ મિનીટ કેટલી લાંબી છે તે તમે બાથરૂમના દરવાજાની કઈ તરફ ઊભા છો એના પર આધાર રાખે છે. દરવાજાની બહાર ઊભા રહેનારને પાંચ મિનીટ ઘણી વખત પાંચ કલાક જેટલી લાંબી લાગતી હોય છે. પત્ની તૈયાર થતી હોય એ દરમિયાન પતિઓની હાલત પણ મોટે ભાગે બાથરૂમના દરવાજાની બહાર ઊભેલા વ્યક્તિ જેવી જ હોય છે. અહિં પાંચ મિનિટ માત્ર ઉદાહરણ તરીકે વાપરી છે, બાકી પત્નીને તૈયાર થવા માટે પાંચ મિનીટ આપવી અને મંત્રીને ભાષણ કરવાં માટે પાંચ મિનીટ આપવી, એ બેઉ એક સરખા અપમાનજનક છે.